Aļoša Asanovičs

Aļoša Asanovičs (; dzimis ) ir bijušais horvātu futbolists, spēlējis pussarga pozīcijā, bijis Horvātijas futbola izlases dalībnieks.

 Futbolista karjera 
Futbolista karjeru sācis dzimtās pilsētas Splitas komandā Hajduk. 1990. gadā pievienojās Francijas klubam FC Metz, vēlāk pārstāvējis arī citus Francijas klubus Cannes un Montpellier. 1994. gadā atgriezās Hajduk komandā. 1996. gadā parakstīja līgumu ar Anglijas Premjerlīgas klubu Derby County, kurā spēlēja kopā ar savu tautieti Igoru Štimacu. Karjeras turpinājumā spēlēja arī Itālijas klubā SSC Napoli un Grieķijas klubā Panathinaikos. 2001. gadā neilgu laiku uzspēlēja Austrālijā, bet karjeru noslēdza 2002. gadā dzimtajā komadā Hajduk.

Asanovičs ir nospēlējis trīs spēles Dienvidslāvijas futbola izlasē. Horvātijas izlasē pirmo spēli aizvadīja  pret ASV, tajā gūstot arī vārtus. Izlases sastāvā piedalījies 1996. gada Eiropas čempionātā, kā arī 1998. gada FIFA Pasaules kausa finālturnīrā, kurā Horvātija izcīnīja 3. vietu. Karjeru izlasē noslēdza 2000. gada maijā, pēdējo spēli aizvadot pret Franciju. Horvātijas izlases rindās nospēlējis 62 spēles un guvis trīs vārtus.

 Trenera karjera 
No 2006. līdz 2012. gadam bija trenera asistents Horvātijas izlasē, kad to vadīja Slavens Biličs. Vēlāk kopā ar Biliču strādājis arī Maskavas "Lokomotiv". 2015. gadā strādāja par Slovākijas kluba DAC Dunajská Streda tehnisko direktoru. 2017. gada oktobrī kļuva par Austrālijas kluba Melbourne Knights galveno treneri. 2022. gadā neilgu laiku bija Zambijas futbola izlases galvenais treneris.

 Sasniegumi 

 Spēlētāja karjera 
Hajduk Split

 Horvātijas Pirmā līga: 1994–95
 Horvātijas kauss: 1995
 Horvātijas Superkauss: 1994
 Dienvidslāvijas kauss: 1987, 1991

Montpellier

 Coupe de la Ligue: 1992

 Atsauces 

 Ārējās saites 

Kategorija:1965. gadā dzimušie
Kategorija:Splitas-Dalmācijas župānijā dzimušie
Kategorija:Dienvidslāvijas futbolisti
Kategorija:Dienvidslāvijas izlases futbolisti
Kategorija:Horvātijas futbolisti
Kategorija:Horvātijas izlases futbolisti
Kategorija:1996. gada Eiropas čempionāta futbolā spēlētāji
Kategorija:1998. gada FIFA Pasaules kausa spēlētāji
Kategorija:Horvātijas futbola treneri
Kategorija:FC Metz spēlētāji
Kategorija:Montpellier HSC spēlētāji
Kategorija:Real Valladolid spēlētāji
Kategorija:Derby County F.C. spēlētāji
Kategorija:SSC Napoli spēlētāji
Kategorija:Splitas "Hajduk" spēlētāji
Kategorija:Zambijas futbola izlases treneri
Kategorija:Vīnes "Austria" spēlētāji
Kategorija:Atēnu "Panathinaikos" spēlētāji